Oddiy moddalar
Oddiy moddalar — bitta kimyoviy unsur atomlaridan tashkil topgani bilan murakkab moddalardan farq qiladi. Kimyoviy unsurlarning erkin mavjud boʻlish shaklidir. Boshqacha aytganda, kimyoviy jihatdan boshqa hech qanday unsur bilan bogʻliq boʻlmagan kimyoviy unsurlar oddiy moddalarni hosil qiladi. Oddiy moddalarning 400 dan ortiq turi fanga maʼlum. Atomlar orasidagi kimyoviy bogʻlanish turiga koʻra, oddiy moddalar metallar (Na, Mg, Al, Bi va boshqalar) va metall boʻlmaganlar (H2, N2, Br2, Si va boshqalar)ga boʻlinadi. Oddiy moddalarga misollar: molekulyar (O2, O3, H2, Cl2) va atom (He, Ar) gazlar; uglerodning turli shakllari, yod (I2), metallar (faqat qotishmalar shaklida emas).